Document ID: /fineweb-2-swissfilter-quality_10-filterrobots/filtered/05604.jsonl.gz/68

S dolaskom Ramazana u našoj se džamiji redovno klanja teravih-namaz, a svake subote je i okupljanje naših džematlija uz zajednički iftar, za čiju organizaciju posebno zahvaljujemo hanumama iz našega džemata.
Ove godine pred sam dolazak našeg najdražeg gosta, mjeseca Ramazana, Allah nas je počastio da tačno na prvu godišnjicu osnivanja džemata ugostimo hfz. Sulejmana-ef. Bugarija i Basrija-ef. Redžepija, koji su zadovoljnim džematlijama izrazili čestitke, prvenstveno na složnosti koja vlada u džematu, a potom i na svim aktivnostima koje bez njih ne bi mogle biti sprovedene u ovako korisno djelo.
Naše džematlije ovog su puta bile oduševljene dolaskom gostiju, jer je naš dragi hafiz održao vrlo koristan ders, a ef. Redžepi, kao i na samom početku, uputio riječi podrške džematu u daljnjem radu.
Iako smo na samom početku, vrlo smo napredovali i ponosni smo na sve džematlije koji svojim angažmanom i aktivnostima pružaju podršku članovima Odbora, kao i sve ostale džematske aktivnosti. U nastavku se nadamo još boljem radu i organizaciji na poljima da'we, mektebskoj obuci i udruživanju svih Bošnjaka koji se nalaze u okolini, jer naš Poslanik, a.s., kaže:
”Vjernik je s vjernikom povezan kao građevina čiji su elementi jedni s drugima čvrsto spojeni.” (Buhari)
Molim Allaha da nas učini jednom takvom građevinom!
Glavni imam IZBCH, Jasmin ef. Demić učestvovao je u ime muslimana Švicarske na međunarodnoj konferenciji koju je organizirala Muslimanska svjetska liga – Rabita. Konverencij
a na temu “Islam – poruka milosti i mira” je održana u Rusiji od 28-31. marta 2019. godine.
Prvi dan konferencije je održan u Moskvi, a druga dva dana u glavnom gradu Čečenije Groznom na kojoj je prisustvovalo 240 učesnika iz 43 države.
Prilikom otvaranja konferencije prisutnima se u ime domaćina obratio vrhovni muftija Čečenije Salah Mežiev Mitevič te generalni sekretar Rabite Muhamed bin Abdulkerim el Isa, koji su jasno osudili teroristički akt na Novom Zelandu.
Poruku predsjednika Rusije Vladimira Putina prenio je njegov izaslanik. A poruku premijera Čečenije Ramzana Kadirova, njegov izaslanik.
Zasjedanje konferencije je nastavljeno u sesijama.
Nakon prvog dijela zasjedanja održanog u prijestolnici Rusije, konferencija je nastavljena 29. i 30. marta u Groznom gdje je domaćin bio predsjednik Republike Čečenije Ramzan Kadirov.
Na večeri koju je predsjednik Kadirov priredio u čast učesnika konferencije, upriličen je susret sa muftijama Tataristana, Kavkaza, Azerbejdžana, temuftijom Mesdžidul-Aksa u Palestinii muftijom Čečenije Salahom Mežievim.
Cijeli tok konferencije pratili su lokalni mediji, kao i mediji iz Rusije i arapskih zemalja.
Glavni imam je u društvu generalnog sekretara Rabite Muhameda ibn Abdulkerima el Isa, imama Kabe Saliha ibn Abdullaha ibn Humejda, te ostalih učesnika Konferencije posjetilisu najpoznatiju Školu Kur'ana u Čečeniji blizu Groznog gdje su se upoznali sa njenim radom.
Na završnoj sesiji prilikom zatvaranja konferencije, obratio se predsjednik Kadirov koji je poručio da se muslimani, kako bi izbjegli opasnosttrebaju pridržavati Kur'ana i Sunneta. Također, završnu riječ su imali i generalni sekretar Rabite El Isa i čečenski vrhovni muftija Mežiev.
Na koferenciji su, između ostalih, usvojeni sljedeći zaključci:
– Najoštrije se osuđuje teroristički akt na Novom Zelandu,
– Svim silama se treba boriti protiv ekstremnog djelovanja pojedinaca i grupa te devijantnog tumačenja islama,
– Muslimani se pozivaju na poštivanje institucionalnog tumačenja vjere.
Predstavnici Ruske i Čečenske vlasti, koji su uzeli učešće jasno su istakli da u Rusiji živi oko 30 miliona muslimana od kojih 4 miliona u Moskvi. Prava pripadnika islama u Rusiji su na zavidnom nivou.
(Nekoliko fotografija sa spomenute konfeerncije)
U subotu 08.12.2018. godine, u prostorijama džemata Oberentfelden održana je redovna izborna skupština Islamske zajednice Bošnjaka u Švicarskoj. Od 77 prijavljenih delegata iz 23 džemata, na skupštini je bilo prisutno 75. Uz poziv delegatima je na vrijeme putem e-maila upućen potrebni materijal za Skupštinu: dnevni red, usaglašeni akti (Statut i Pravilnik IZBCH), imena kandidata za izbor na određenje funkcije u IZBCH i dr.
Nakon podne namaza, učenjem odlomka iz Kur'ana, Predsjednik IZBCH je u 13:30, poselamivši delegate, otvorio skupštinsko zasjedanje. Predloženi dnevni red je usvojen jednoglasno. Pristupilo se usvajanju Statuta i Pravlnika IZBCH, koji su usvojeni većinom glasova. Izvještaje o radu IZBCH podnijeli su predsjednik Zajednice, glavni imam, blagajnik i nadzorni odbor. U svojim izvještajima o radu organa IZBCH, predsjednik i glavni imam su posebno istakli registraciju IZBCH kod nadležnih državnih i kantonalnih institucija u Švicarskoj. Usaglašeni su Statut i Pravilnik IZBCH sa švicarskom civilnom zakonu, te Pravilnikom Rijaseta IZ o radu krovnih zajednica u dijaspori. Izrađen je e-dnevnik u svrhu unapređenja mektebske nastave. Organizirani su mektebski kampovi, seminari za imame, muallime, predsjednike, sekretare i blagajnike džemata. Održan je seminar „Mreže mladih“. Organizacija hadža i umre, štampanje vaktije za potrebe džematlija. Održavane su prigodne manifestacije u različitim povodima. Redovne sjednice Izvršnog i Glavnog odbora IZBCH, na kojima su donesene bitne i važne odluke itd. Izvještaji predsjednika i glavnog imama IZBCH su većinom glasova usvojeni.
Blagajnik IZBCH i nadzorni odbor su podnijeli svoje izvještaje o finansijskom poslovanju IZBCH. Oba izvještaja su prihvaćena. Predloženi budžet za 2019. godinu je jednoglasno usvojen.
U ime predsjednika, Izvršnog odbora i glavnog imama IZBCH, glavni imam je prisutnim delegatima predočio budući plan i program rada organa IZBCH. U planu i programu je posebno naglašeno da će se raditi na unapređenju mektebske nastave, jačanju rada džemata (džematskih odbora), boljem i čvršćem uvezivanju omladine u „Mrežu mladih“, održavanju edukativnih seminara za imame, muallime i džematske odbore. Jačanje pozicije IZBCH u odnosu na državne institucije, druge religije i kod drugih muslimansko-nacionalnih zajednica u Švicarskoj. Nakon imenovanja muftije za Zapadnu Europu, surađivati sa uredom muftije u okvirima predviđenim Pravilnikom Rijaseta IZBiH o radu krovnih Zajednica u dijaspori. Održavati potrebne kontakte sa Upravom za vanjske poslove i dijasporu u Sarajevu.
Nakon predočenog plana i programa rada organa IZBCH, predsjedavajući je dao na raspravu prijedlog Izvršnog odbora o profesionalizaciji glavnog imama IZBCH. Jedan manji broj delegata je uzeo učešće i raspravljao po ovoj tačci. Većinom glasova je usvojeno da se glavni imam profesionalizira u penzumu od 60%. Usvojen je i prijedlog od strane Savjeta glavnog imama, da će u narednom mandatu od 4 godine glavni imam IZBCH biti Jasmin-ef. Demić.
Zahtjev (molba) novoformiranog džemata Kreuzlingen (Krojclingen) za prijem u IZBCH je jednoglasno prihvaćen.
Poslije pauze za akšam namaz i kahvu pristupilo se izboru za predsjednika i članove Izvršnog i Nadzornog odbora IZBCH na perod od 4 godine . Većinom glasova izabrani su:
Džemal Fišek za predsjednik IZBCH, Mirsad Mijadžaić za potpredsjednika IZBCH, a za članove Izvršnog odbora izabrani su :
1. SAKIB HALILOVIĆ,
2. AHMED ŠARIĆ,
3. SAHUDIN ŠLJIVAR,
4. EMIN ŠERIFOVIĆ,
5. BESIM EFENDIĆ,
6. BESIM ef. HRNJIĆ – imam,
7. IBRAHIM ef. HUSANOVIĆ – imam,
8. IBRAHIM ef. HADŽIĆ – imam
Broj članova Izvršnog odbora IZBCH je 11, pored 8 izabranih, u Izvršnom odboru su još: glavni imam, predsjednik i podpredsjednik IZBCH. U nadzorni odbor su izabrani Senad Sejdović i Hasan Turković.
Na kraju se novoizabrani predsjednik IZBCH, Džemal Fišek obratio delegatima, zahvalio im se na ukazanom povjerenju, koje ga obavezuje da će predano u okviru svojih mogućnosti raditi za dobrobit Bošnjaka i IZ u Švicarskoj. Na kraju je proučen odlomak iz Kur'ana i dova. Skupština je završena u 17:30 sati.
Interreligiöse Erklärung zu Flüchtlingsfragen2018-11-01 5 Appelle lang DE
5 appels aux communautés religieuses pour la protection des réfugiés5 appels aux communautés religieuses pour la protection des réfugiés
Iftar na otvorenom u Weinfeldenu premašio sva očekivanja, prije svega u organizaciji koja je bila na visokom nivou, a zatim i na posjeti, gdje se moralo donositi još stolova kako bi svi ljudi mogli iftariti.
Džemat Bischofszell je bio na visini zadatka takođe posjetom, a i u učešću gdje je Nagim-ef. i hor džemata Bischofszell u najboljem svjetlu predstavio islam i muslimane u Švicarskoj gdje su pored vjernika svih nacija bili prisutni i visoki zvaničnici grada Weinfelden i kantona Thurgau.
Da Allah nagradi organizatore i sve one koji su učestvovali i uveličali ovaj skup, takođe da Allah nagradi Nagim-ef. i naš predivni hor koji će ostati zapamćen po nastupu.
(Izvor: dzemat-bischofszell.ch)
Džemat Ricken je prije šest godina kupio vakufsku zgradu. S obzirom na broj džematlija, ca. 150 familija, a imajući u vidu poslove koje smo preuzeli; koštanje objekta, neophodnu prvu renovaciju i prilagodbu objekta, isplata duga, to je ogroman posao za naš džemat.
Prosle godine smo pokrenuli neophodnu, veliku akciju temeljite vanjske i unutarnje renovacije objekta da bi po okončanju radova upriličili svečano otvaranje džamije. Uz Božiju pomoć, zatim sa našim vakifima, završit ćemo ovaj projekat uspješno, ako Bog da.
Budi i ti vakif!
Tehnika, njena dostignuća i raznovrsni uređaji sami po sebi nisu ni dobri ni loši. Brojni uređaji koje danas koristimo su nam olakšali mnoge aspekte življenja. Ljudska (zlo)upotreba ili (ne)upotreba može proizvesti dobre ili loše rezultate ili posljedice.
Pametni telefoni su, na primjer, postali općeprihvaćeni i ljude koji ih ne koriste često smatramo na neki način čudacima koje osuđujemo ili kojima se divimo ili i jedno i drugo u isto vrijeme. Mi koji ih koristimo skoro da možemo i zamisliti živote bez njih.
Svi izumi i pomagala su rezultati ili produkti nauke, obrazovanja, istraživanja, eksperimenata,… U svakom od izuma su sadržane stotine, hiljade ili desetine hiljada sati učenja i nauke. Bilo bi logično, zar ne, da svi mi imamo poseban respekt spram nauke, obrazovanja, učenja, čitanja, znanja,… A je li tako?
Iz nekog razloga mnogo lakše prihvatimo nove izume, pomagala, uređaja, aparate,… kao nezaobilazne dijelove naše svakodnevnice, nego što prihvatimo da neki uređaj može poboljšati, unaprijediti i dići na viši novo naše obrazovanje i kvaliteta nauke koja se stječe. Kod brojnih naših škola, njihovog izgleda, naučnih pomagala i načina podučavanja kao da se prije više desetina godina sve smrzlo i ukočilo – učionica, sto, stolica, tabla i kreda. Nalazi se stotinu i jedan razlog da je sve tako kako jeste. Naravno, ovo nije svugdje slučaj i to nas sve raduje.
Učenje o vjeri u mektebu ne smije kaskati za sistemom obrazovanja ni u bilo kojem smislu. Prošlo je vrijeme hladnih i nezagrijanih mekteba, učenja na koljenima, često spominjanih hodžinskih šiba i sl. Došlo je vrijeme kompjutera, TV-a, interneta, YouTube-a, projektora i pametnih tabli,…
Sve su to pomagala koja mogu olakšati i unaprijediti stjecanje znanja o islamu ukoliko ih znamo koristiti i ukoliko za njih pronađemo i proizvedemo multimedijalne sadržaje.
Naravno, sva pomagala su – pomagala. Ona nisu cilj nego sredstvo postizanja cilja. Cilj je što bolje i efikasnije podučiti polaznike mektebske pouke osnovnim znanjima o islamu.
S namjerom da se taj cilj ostvari Islamska zajednica Bošnjaka u Švicarskoj je preko Savjeta glavnog imama dala da se proizvede web-aplikacija elektronskog dnevnika za mektebe.
”Elektronski dnevnik je web-aplikacija koju će u narednom periodu koristiti muallimi, polaznici mektebske pouke i njihovi roditelji. Korištenje eDnevnika će unaprijediti evidenciju o polaznicima, njihovom prisustvu, ocjenama, planiranju i realizaciji Nastavnog plana i programa. Muallimi mogu obavještavati roditelje o prisustvu, uspjehu i domaćoj zadaći koju njihova djeca imaju. eDnevnik pruža čitav niz usluga koje će u etapama biti primjenjivane. Svjesni smo da će primjena eDnevnika morati proći fazu privikavanja i biće potrebno neko vrijeme kako bi se pokazali očekivani efekti njegovog korištenja,” kaže gl. imam Islamske zajednice Bošnjaka u Švicarskoj Jasmin ef. Demić čija je ideja i bila porizvodnja eDnevnika.
Potrebno je spomenuti da je jedan od imama, Sabahuddin ef. Sijamhodžić, bio i jeste zadužen za koordiniranje proizvodnjom eDnevnika i njegovog usavršavanja.
U cilju kvalitetnije primjene eDnevnika i podrške imamima u realizaciji mektebske pouke, na sastanku Savjeta gl. imama 15.01.2018. godine u džematu Heiden, glavni imam je u ime Islamske zajednice Bošnjaka u Švicarskoj svim imamima uručio moderan laptop.
S.S.
(preporod.com)